## Kaposvár Megyei Jogú Város

## Horvát Nemzetiségi Önkormányzat Elnöke

## ELŐTERJESZTÉS

**Kaposvár Megyei Jogú Város Horvát Nemzetiségi Önkormányzat 2015. évi 3/2015. (II.10.) számú költségvetési határozatának módosításáról**

A Horvát Nemzetiségi Önkormányzat 2015. évi módosított költségvetésének főösszege mind a bevételek, mind a kiadások esetében 2.399 eFt-ban került elfogadásra.

A működési bevételek előirányzatát 118eFt-tal javaslom növelni az alábbi okok miatt:

A Horvát Nemzetiségi Önkormányzat a Horvát Konzulátustól 115eFt összegű céltámogatást nyert el a Kutjevoban december 12-én tartandó turisztikai rendezvényen való részvétel útiköltségére.

A Horvát Nemzetiségi Önkormányzat egyéb működési bevétele 3 eFt-tal nőtt, mely a NAV felé fizetendő adóterhek ezer forintra történő kerekítési különbözetéből adódik.

A fentiekből adódóan 115eFt-tal az egyéb szolgáltatások, 3eFt-tal az egyéb dologi kiadások előirányzatát javaslom megemelni.

A Horvát Nemzetiségi Önkormányzat az 53/2015 (XII. 01.) számú határozatában a december 05-én tartott Horvát Nap lebonyolításához 150eFt biztosításáról döntött. A reprezentációs kiadások összegét a dologi kiadások előirányzatának 150eFt összegű csökkentésével javaslom biztosítani. A Munkaadót terhelő járulékok összegét nem szükséges emelni, mivel az eredeti előirányzat erre fedezetet biztosít.

Előzőek átvezetését követően a Horvát Nemzetiségi Önkormányzat bevételi és kiadási előirányzata 2.517 eFt-ra módosul, összetétele az 1. számú melléklet szerint változik.

**Kaposvár, 2016. január 12.**

**Kovács Márk**

**elnök**

**HATÁROZATI JAVASLAT:**

1. Kaposvár Megyei Jogú Város Horvát Nemzetiségi Önkormányzatának Képviselőtestülete megtárgyalta és elfogadta a nemzetiségi önkormányzat 9/2015. (IV.14.), 15/2015. (VI.02.), 42/2015.(IX.01.), 48/2015 (XII.01) számú határozatokkal módosított 2015. évi 3/2015. (II.10.) számú költségvetési határozatának módosításáról szóló előterjesztést és úgy határozott, hogy tárgyévi bevételi és kiadási előirányzatát 2.517 eFt-ra módosítja az 1. számú melléklet szerinti bontásban.

Felelős: Kovács Márk elnök

Közreműködik: Molnár György gazdasági igazgató

Határidő: 2016. február 28.